Pri zaščiti lesa se lahko odločamo med zaščito z lazurnimi ali pigmentiranimi sredstvi. Razlika med njimi je v tem, da pri uporabi lazur ohranimo teksturo lesa in obenem dosežemo lepe dekorativne učinke. Delo z lazurami je enostavno, še bolj pa je enostavno obnavljanje zaščite. Lazurni sistem zaščite v primerjavi s pigmen­tiranim zahteva pogostejše obnavljanje (2-4 leta). Pigmentirani sistemi imajo ob primernem vzdrže­vanju daljšo življensko dobo (4 do 6 let), zahtevajo pa pri obnavljanju več prizadevnosti in veščine. V obeh primerih pa velja sledeče: premazna sredstva močno zmanjšajo dovzetnost lesa za vremenske vplive, predmetom dajejo lep estetski izgled in omogočajo enostavno nego, zaščitni sistemi morajo preprečevati vdor vlage v les, kot tudi fotokemično razgradnjo lesa, neizogibne dimenzijske spremembe gradbenega elementa ob navlaženju in izsušitvi lesa pa kar najbolj zmanjšati in jih razporediti na čim daljša razdobja, imeti mora­jo sposobnost difuzije vodne pare, sposobnost refleksije UV žarkov ter majhno absorbcijo to­plote.